Diez
Nota yozuvida diéz (fransuzcha: dièse, qadimgi yunoncha: δίεσις) alteratsiya belgisi boʻlib, undan oʻng tomonda joylashgan notalarning bitta xromatik yarim tonga balandlatishni bildiradi. Kalitdan keyin yoki alohida notalardan oldin joylashtiriladi. Birinchi holda, u keyingi kalitga qadar, ikkinchisida — takt oxirigacha yoki bekar belgisi bilan aniq bekor qilinmaguncha amal qiladi. Diez panjara belgisi bilan belgilanadi ( ♯ {\displaystyle \sharp } ). Baʼzan notani butun tonga balandlatish kerak boʻladi; buning uchun, uchlarida kichik kvadratlar boʻlgan x-shaklidagi krestga oʻxshash dubl-diez ishlatiladi (). Diez, bemol va bekar dan foydalanish haqida koʻproq maʼlumot olish uchun alteratsiya belgilari haqidagi maqolani koʻring. Unicode kodlanishida diez maxsus belgiga, U+266F  ♯ music sharp sign (HTML &#9839;), ega boʻlib, u oktotorp „#“(panjara) belgisidan farq qiladi. Shuning uchun, oktotorp belgisidan diez belgisi sifatida foydalanish tavsiya etilmaydi. Dubl-diez belgisi (𝄪) Unicodeda, oʻn oltilik sanoq sistemasida, 1D12A kodiga ega. Dubl-diez vazifasini yarmini bekor qilish uchun, ilgari becar-diez ♮ ♯ {\displaystyle \natural \sharp } belgisi ham ishlatilgan. Hozirgi vaqtda buning uchun oddiy bekar ishlatiladi. Shuningdek, matematikaning maxsus yoʻnalishlarida („diez“ nomi ostida) ham qoʻllaniladi va matematik indeksni oshirishni anglatadi.